Sul pole füüsikas magistrikraadi, aga tahaksid proovida oma veebipõhist mängu luua? Pole probleemi! Nüüdsest on see jõukohane kõigile. PopFly Games Creator'i (PGC) abil on asi väga lihtne - võid valida endale mugavdatava alusmalli või luua otsast peale täiesti uus 2D mäng. PGC puhul on üks huvitav asi veel see, et mängude loomine soodustab täiesti märkamatult programmeerimise õppimist. Näiteks lapsed õpivad selliseid kontseptsioone nagu tegelased (actors) ehk objektid, käitumised (behaviors) ja omadused (properties). Kui sa oled juba piisavalt edasijõudnud, siis saab mängu käitumisi JavaScriptis muuta ja või kirjutada uut koodi. Neil, kel juba päris hoog sees, tasub tutvuda ka rakendusliidese ehk API dokumentatsiooniga. Kogu PopFly platvorm põhineb täielikult Silverlight'il, mis tähendab, et kasutajad saavad ise muuta XAML koodi. Beeta versiooniga kaasnenud uuenduste ülevaade leidub PopFly blogis.